CELEX: 32020D0664
Language: lv
Date: 2020-05-18 00:00:00
Title: Padomes Lēmums (KĀDP) 2020/664 (2020. gada 18. maijs), ar ko groza Lēmumu (KĀDP) 2019/2110 par Eiropas Savienības KDAP padomdevēju misiju Centrālāfrikas Republikā (EUAM RCA)

19.5.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 157/3
               
            
         PADOMES LĒMUMS (KĀDP) 2020/664
         (2020. gada 18. maijs),
         ar ko groza Lēmumu (KĀDP) 2019/2110 par Eiropas Savienības KDAP padomdevēju misiju Centrālāfrikas Republikā (EUAM RCA)
         Eiropas Savienības Padome,
         ņemot vērā Līgumu par Eiropas Savienību un jo īpaši tā 42. panta 4. punktu un 43. panta 2. punktu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:
         
                     (1)
                  
                  
                     Padome 2019. gada 9. decembrī ar Lēmumu (KĀDP) 2019/2110 (1) izveidoja Eiropas Savienības KDAP padomdevēju misiju Centrālāfrikas Republikā (EUAM RCA) ar divu gadu pilnvaru termiņu no EUAM RCA sākšanas dienas.
                  
               
                     (2)
                  
                  
                     Finanšu atsauces summa tika noteikta sešiem mēnešiem no Lēmuma (KĀDP) 2019/2110 pieņemšanas, tas ir, līdz 2020. gada 8. jūnijam, kuru laikā bija jāveic nepieciešamie sagatavošanās pasākumi, lai EUAM RCA sasniegtu savas sākotnējās operatīvās spējas, sagaidot, ka līdz ar EUAM RCA sākšanu tiks noteikta atsauces summa atlikušajam pilnvaru termiņam.
                  
               
                     (3)
                  
                  
                     Pašreizējos apstākļos, kas saistīti ar Covid-19 pandēmiju, EUAM RCA sākšanai ir vajadzīgi turpmāki sagatavošanās pasākumi.
                  
               
                     (4)
                  
                  
                     Politikas un drošības komiteja 2020. gada 16. aprīlī vienojās, ka sākotnējās atsauces summas spēkā esamības termiņš tādēļ būtu jāpagarina par diviem mēnešiem, tas ir, līdz 2020. gada 8. augustam.
                  
               
                     (5)
                  
                  
                     Būtu attiecīgi jāgroza Lēmums (KĀDP) 2019/2110,
                  
               IR PIEŅĒMUSI ŠO LĒMUMU.
         
            1. pants
            Lēmuma (KĀDP) 2019/2110 13. panta 1. punktu aizstāj ar šādu:
            
                        “1.
                     
                     
                        Finanšu atsauces summa, kas paredzēta, lai laikposmā līdz 2020. gada 8. augustam segtu ar EUAM RCA saistītos izdevumu, ir 7 100 000 EUR. Par finanšu atsauces summu jebkuram turpmākam laikposmam lēmumu pieņem Padome.”
                     
                  
         
            2. pants
            Šis lēmums stājas spēkā tā pieņemšanas dienā.
         
         
            Briselē, 2020. gada 18. maijā
            
               
                  Padomes vārdā –
               
               
                  priekšsēdētājs
               
               G. GRLIĆ RADMAN
            
         
         
            (1)  Padomes Lēmums (KĀDP) 2019/2110 (2019. gada 9. decembris) par Eiropas Savienības KDAP padomdevēju misiju Centrālāfrikas Republikā (EUAM RCA) (OV L 318, 10.12.2019., 141. lpp.).